Viktorija Georgieva

Viktorija Georgieva (bulgaaria keeles Виктория Георгиева, rohkem tuntud mononüümi Victoria all, sündinud 21. septembril 1997 Varnas) on Bulgaaria laulja ja laulukirjutaja. Aastal 2015 saavutas ta Bulgaaria "X Factori" neljandal hooajal kuuenda koha. Ta pidi esindama 2020. aasta Eurovisiooni lauluvõistlusel Bulgaariat lauluga "Tears Getting Sober", kuid konkurss jäi koroonapandeemia tõttu ära. 21. märtsil 2020 teatas BNT, et Georgieva esindab oma riiki ka 2021. aasta Eurovisiooni lauluvõistlusel. 11. märtsil 2021 avaldati ta laul "Growing Up Is Getting Old". Georgieva hakkas laulma 11-aastaselt. Seejärel õppis laulustuudios Angel Voices, kus ta õpetaja oli Atanaska Lipcheva. Georgieva proovis kolm korda saada Bulgaaria "X Factorisse", kuid ta ei pääsenud sinna, peamiselt vanuse tõttu. Septembris 2015 pääses Georgieva lõpuks otsesaadetesse ja osales seega Bulgaaria "X Factori" neljanda hooaja saadetes. Ta püsis saates üheksa nädalat, kuni ta võistlusest välja kukkus, saavutades kuuenda koha. Kuigi laulja "X-Factoril" esikohta ei saavutanud, sai ta pakkumise liituda plaadifirma Virgina Recordsiga, kuid ta keeldus. See-eest sõlmis ta lepingu Monte Musicuga ning avaldas selle kaudu oma esimese singli "Nishto Sluchayno" koos VenZy ja Niki Bakaloviga, avaldades ka muusikavideo, mille režissöör oli Bashmotion. Plaadifirma Monte Musicu kaudu ilmus veel kaks tema singlit: "Nezavarshen Roman" aastal 2016 ja "Chast Ot Men" aastal 2017. 2017. aasta lõpupoole lõpetas Georgieva selle plaadifirmaga koostöö. Aastal 2018 veetis Georgieva kümme päeva Los Angeleses, kus ta kirjutas oma esimese ingliskeelse laulu "I Wanna Know" ja filmis ka muusikavideo, mille režissöör oli Dimitry Stefanov ja produtsent oli Velina Ilieva. Laul avaldati 2019. aasta juunis. 25. novembril 2019 anti teada, et Georgieva esindab Bulgaariat 2020. aasta Eurovisiooni lauluvõistlusel lauluga "Tears Getting Sober". Laul räägib inimeste seesmistest valudest ja raskustest, teemast, mis on Georgievale väga lähedane. Eurovisiooni lauluvõistlus jäeti koroonapandeemia tõttu ära, kuid lauljatar valiti riiki esindama 2021. aasta konkursil. 2020. aasta juunis avaldas Georgieva singli "Alright"; laul kannab sõnumit lootusest ja uuest algusest. Augustis osales ta koos oma meeskonnaga kümme päeva laulukirjutamislaagris, mis toimus Bulgaaria mereäärsetes linnades Burgases ja Primorskos. Seal kirjutati mitu sobilikku laulu 2021. aasta konkursi jaoks. Novembris ilmus laulja kolmas singel "Ugly Cry". 2021. aasta jaanuaris avaldas Georgieva, et tema esimene EP "A Little Dramatic" tuleb välja veebruaris. EP sisaldab viit võimalikku laulu, mis võivad Bulgaariat 2021. aasta Eurovisiooni lauluvõistlusel esindada. EP ei sisalda eelmist singlit "Ugly Cry", kuid ka see laul võis Bulgaariat esindada. EP esisingel "Imaginary Friend" avaldati 14. veebruaril. 11. märtsil avaldati YouTube'is varem salvestatud kontsert, kus teatati, et Georgieva esindab Bulgaariat lauluga "Growing Up Is Getting Old" "Eurovision 2020 in Rotterdam is cancelled". eurovision.tv. 13. märts 2020. Vaadatud 24.12.2020. "Виктория Георгиева сред красотата на музиката". utro.bg. "Звездни изпълнения и необикновени истории при старта на X Factor". dareknews.bg. "Кои са финалистите в X Factor?". trud.bg. 21. oktoober 2015. И Вики от "Х Фактор" се присъедини към лейбъла на Графа "You can help VICTORIA and her team choose her Eurovision 2021 entry". eurovision.icard.com. Originaali arhiivikoopia seisuga 27. veebruar 2021. Vaadatud 4. aprillil 2021. "I'm proud to announce the titles of the 5 songs from my first EP 'a little dramatic'..." Twitter. "Bulgaria: VICTORIA will sing "Growing Up Is Getting Old" at Eurovision 2021". wiwibloggs. 10. märts 2021. "'a little dramatic' will be out on all streaming platforms on 26th of February!". Twitter. Viktoria Georgieva andmekogus IMDb (inglise) Victoria - MusicBrainz Victoria Georgieva • Facebook VICTORIA (@victoriageorgievaofficial) • Instagram VICTORIA on Apple Music VICTORIA | Spotify Victoria - Deezer VICTORIA (BGR) | Genius